محمد عاکیف ارسوی
محمد عاکیف ارسوی (تورکیه تورکجهسی: Mehmet Âkif Ersoy) بؤیوک آدلین شاعیر، یازیچی، سیاستچی و ایستیقلال مارشینین یازاری دیر. چاناق قلعه داستانی، بولبول و صفحات ان اؤنملی اثرلریندن دیر. ایکینجی مشروطیت دؤنمینده صراط المستقیم (سوْنرالار سبیل الرشاد آدلانیب) درگیسینین باش یازاری ایدی.
یاشامی[دَییشدیر]
دوغوم و اوشاقلیق ایللری[دَییشدیر]
محمد عاکیف ارسوی ۱۸۷۳-نجی میلادی ایلین دسامبر آییندا ایستانبولدا فاتیح ایلچهسینین قارا گومروکونون ساری گؤزل محلهسینده آنادان اوْلوب دور. قایناقلارا گؤره آتاسی آرناووت (آلبانیالی) کؤکلی و آناسی بوخارادان آنادولویا گلمیش عایلهدن ایدی. محمدین آتاسی چاناق قلعهنین بایرامیچ ایلچهسینده ایمام اولماغی و اونون ایلک اوشاقلیق چاغلارینین بایرامیچده گئچمهسی اۆچون دوغوم یئری بایرامیچ ثبت اوْلوب دور.
اؤگرنمه ایللری[دَییشدیر]
اؤز چاغینین رسملری ایله ۴ یاش ۴ آی ۴ گونی اولغاچ، ایستانبولون فاتیح ایلچهسینده اوْلان امیر بخاری محله مکتبینه گئتدی. اوچ ایل سوْنرا ایبتیدایی مکتبه گئچیب آتاسی یانیندا عربجهنی اؤگرنمهیه باشلادی. اوْرتا اؤگرنمه اۆچون ۱۸۹۲-نجی میلادی ایلده فاتیحین روشدیه مرکزینه گئدیب بیر چاغدا فاتیح مسجیدینده فارس دیلین داها اؤگرندی. اوْرتا اؤگرنمهسینین سوْنوندا تۆرکجه، عربجه، فارسجا و فرانسهجه ده یوکسک مهارته یئتیشدی.
زیراعت باخانلیغیندا گئچن ایللری[دَییشدیر]
محمد ۱۸۹۳-نجی و ۱۹۱۳-نجی میلادی ایللر آراسیندا زیراعت باخانلیغیندا ایشلهییب بیر معمور اولاراق چوخلو منطقهلری گزیپ خلق و خلقین قایغیلاری ایله تانیش اولدی. ۱۸۹۹-نجی میلادی ایلده، محمد امین بی قیزی اوْلان، عیصمت خانیم لا ائولهنیب بۇ ائولهنمهنین نتیجهسی ۵ اوشاق، جمیله، فریده، سۇادی، امین و طاهیر، ایدی.
ادبی ایشلریندن اؤرنک[دَییشدیر]
آیریلیق فیکری ناسیل گیردی سیزین بئینینیزه[۱][دَییشدیر]
محمد عاکیف ارسوی اؤز ادبی یارادیچیلیغیندا عثمانلی ایمپیراطورلوغونون توشمهسیندن آیدینجا ناراحاتلیغین بیلدیرردی و میلیّتچیلیگی بۇ اولایین سببلریندن بیلردی.
اثرلری[دَییشدیر]
- سولئیمانییه کورسوسونده (1912)
- فاتیح کورسوسونده 1913
- حاقین سسلری (1913)
- خاطیرهلر (1917)
- عاصیم 1919
- ایستیقلال مارشی 1921
- کؤلگهلر 1933
- صفحات 1928 [۲]
قایناقلار[دَییشدیر]
- ↑ antoloji.com Kültür Sanat Edebiyat Şiir Kitap
- ↑ فهرس المطبوعات الترکية العثمانية التي اقتنتها دارالکتب القومية منذ انشائها عام 1870 حتي نهاية عام 1969م: ج2، صص116-117.
- Mehmet Akif Ersoy, Yeşim Gökçe, Bilkent University
- Mehmet Akif Ersoy, Türkiye Cumhuriyeti Çökerken, Vural Savaş
- https://wikisource.org/wiki/%D9%85%D8%AD%D9%85%D8%AF_%D8%B9%D8%A7%DA%A9%DB%8C%D9%81_%D8%A7%D8%B1%D8%B3%D9%88%DB%8C
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab ckb_Arab azb_Arab azb_Arab prs_Arab azb_Arab azb_Arab pes_Arab azb_Arab crh_Latn ara_Arab crh_Latn tur_Latn kab_Latn